Šarūnas Šimulynas

Šarūnas Šimulynas (1939 m. rugsėjo 18 d. Veliuonoje – 1999 m. vasario 2 d. Vilniuje) – lietuvių skulptorius, tapytojas, poetas, prozininkas.

Biografija 

1965 m. menininkas baigė Dailės institute grafikos specialybę, o po metų – 1966 m. tapo Lietuvos dailininkų sąjungos nariu. Jis priklausė ir grafikos, ir monumentaliosios dailės, ir skulptūros sekcijoms. Kūrė freskas, vitražus, dekoratyvinius reljefus, skulptūras interjeruose ir atvirose erdvėse. Sukūrė daug tapybos darbų.

Lietuvos TSR į oficialias sales buvo įleistas 1981 m. Nuo to laiko aktyviai dalyvavo visuose renginiuose. Parodų rūmuose, (dabar – Šiuolaikinio meno centras) galimybė suruošti personalinę parodą buvo suteikta tiktai 1981 m. Iširus Sovietų Sąjungai menininkui plačiau atsivėrė galerijų durys. Nuo 1989 m. iki dabar surengta dvidešimt menininko personalinių parodų.

Pradedant pirmąją estampo paroda, kuri įvyko 1961 m., jo tapybos, piešinių ir skulptūrų parodos surengtos Vilniuje, Rygoje, Kaune, Sidnėjuje (Australija), Tel Avive (Izraelis). Po mirties dar surengtos trylika autoriaus personalinių parodų Rygos, Sankt Peterburgo ir Vilniaus galerijų kvietimu, tarptautinėse meno mugėse „AetVilnius“.

Menininkas dalyvavo grupinėse parodose Vilniuje, Niujorke (JAV), Marburge (Vokietija), Maskvoje (Rusija), Varšuvoje (Lenkija), Krokuvoje (Lenkija), Libereceuose ir Brno (Čekija), Budapešte (Vengrija). Į grupines parodas pradėtas kviesti tik ėmus klibėti sovietinės santvarkos pamatams.

1986 m. „Vaga“ išleido dailininko eilėraščių knygą „Ledynų motina“. Rašytojų sąjunga 1998 m. išleido pirmąją novelių knygą „Tėvonija“, o 1999 m. , po autoriaus mirties, išleista antroji novelių knyga „Rugiuose po obelim“, pažymėta P. Cvirkos premija už geriausią novelių knygą kaimo tematika. „KILAB“ studija 2020 m.  išleido autoriaus poezijos knygą „Veliuona. Veliuonos žvaigždė“, 2021 m. „Australija“ 2021 m. Šv. Jono gatvės galerija 2009 m. išleido išsamų autoriaus kūrybos albumą „Kelionė per gyvenimą“.

1995 m. Šarūnui Šimulynui buvo paskirta Soroso šiuolaikinio meno centro stipendija, o 1996–1997 m. – Pollock-Krasner fondo (JAV) stipendija.

2007 metais suformuota Vilniaus stipriausių skulptorių kolekcija „Vilnius. Mažoji plastika2“. Š. Šimulyno darbai taip pat į ją įtraukti ir keliauja per Europą pristatinėdami lietuvišką mažąją skulptūrą. 2007 metais ši kolekcija aplankė Rygą (du kartus), Varšuvą bei Budapeštą.

Šarūno Šimulyno tapybos, skulptūros darbai yra Lietuvos dailės muziejuje (16 darbų),  MO muziejuje (trys darbai), privačiose kolekcijose JAV, Kanadoje, Izraelyje. Vilniuje yra trys nemažos autoriaus kūrinių kolekcijos pas privačius kolekcininkus. Menininko darbai puošia uždaras ir atviras erdves viešose vietose Vilniuje, Panevėžyje, Klaipėdoje, Alytuje, Druskininkuose, Veliuonoje.

Palaidotas Vilniaus Jeruzalės kapinėse.

Kūryba 

Kaip ir jo bendramoksliai P. Repšys, R. Gibavičius, R. Dichavičius, Š. Šimulynas baigęs studijas neapsiribojo veikla pagal diplome nurodytą specialybę. Jo meninių interesų sfera apima kelias skirtingas kūrybos sritis. Jis tapė paveikslus, yra sukūręs dekoratyvinės plastikos interjerams, keletą freskų, vitražų.

1986 m. „Vaga“ išleido dailininko eilėraščių knygelę, paties autoriaus iliustruotą. Vis dėlto, didžiausią jėgų dalį atidavė skulptūrai. Skulptūrų Š. Šimulynas yra sukūręs daugiausia ir labai įvairių (antkapinių, dekoratyvinių, mažosios plastikos, reljefų), skulptūroje tapo pilniausiai realizuojami jo meniniai siekiai. Skulptūroje jis įtaigiausiai atskleidė tai, kas, jo manymu, yra gražu ir geistina. Viešai pradėjęs rodyti savo skulptūras, Š. Šimulynas buvo sutiktas, kaip ateivis iš kitos tradicijos, kaip svetimas. Jis nėra sukūręs nei vieno darbo tarybine tematika. Plastikos požiūriu jo darbai iš tiesų gerokai skyrėsi septintojo ir aštuntojo dešimtmečių sandūros lietuvių skulptūros kūrybos fone. Jis ne tik nusižengė žmogaus vaizdavimo normai (tuo metu jau nebe taip griežtai privalomai), bet pažeidė temos reikšmingumo taisyklę, kurdamas rafinuoto pavidalo tūrines formas, kurių realūs prototipai nepriklausė visuomeniškai aktualių reiškinių kategorijai. Š. Šimulyno kūrybiniai principai buvo artimesni ne tuo metu galiojusiems skulptūroje, bet tiems, kuriuos plėtojo jo kartos tapytojai bei grafikai.

Parodos

Personalinės 
 1961 Estampų paroda. Politechnikos institutas, Kaunas
 1968 Tapyba. Respublikinė biblioteka, Vilnius
 1971 Tapyba, skulptūra. Parodų salonas, Vilnius
 1976 Skulptūra. Galerija „Holdsworth“, Sidnėjus, Australija.
 1981 Skulptūra. Dailės parodų rūmai, Vilnius
 1983 Skulptūra. Vakarų meno muziejus, Ryga, Latvija
 1986 Skulptūra, tapyba, piešinys. Cvirkos parodų salonas, Vilnius
 1989 Skulptūra, tapyba, piešinys. Dailės parodų rūmai, Vilnius
 1993 Skulptūra, tapyba. Galerija „Vartai“, Vilnius
 1994 Skulptūra, tapyba. Baltijos klubas, Vilnius
 1995 Skulptūra, piešiniai. Galerija „Lietuvos aidas“, Vilnius
 1997 Skulptūra. Galerija „Arka“, Vilnius
 1998 Skulptūra. Galerija „Art e‘lta“, Tel-Aviv, Izraelis
 1999 Skulptūra, tapyba. Galerija „Arka“, Vilnius
 1999 Skulptūra. LR Ambasada Rygoje, Latvija
 2000 Skulptūra. LR užsienio reikalų ministerija, Vilnius
 2002 Tapyba. Galerija „Rojaus kalnas“, Vilnius
 2006 Skulptūra, tapyba, grafika. Galerija „NOMI“, Sankt Peterburgas, Rusija
 2007 Skulptūra. Veliuonos krašto muziejus, Veliuona
 2009 Šarūnas Šimulynas. Kelionė per gyvenimą. Šv. Jono gatvės galerija, Vilnius
 2019 Skulptūra, tapyba, grafika. „ArtVilnius'19“
 2021 Skulptūra, grafika. VDA galerija „Titanikas“. Vilnius
 2021 Skulptūra, tapyba. „ArtVilnius'21“. Vilnius
 2022 Tapyba, skulptūra. Galerija „Baroti“. Klaipėda.

Grupinės 
 1979 Pirmoji medalių ir skulptūrinės plastikos paroda. Dailės parodų rūmai, Vilnius
 1981 Skulptūra (Šimulynas, Smilingis, Virbickas). Dailės parodų rūmai, Vilnius
 1983 Dviese Rygoje (Šarūnas Šimulynas ir Lionginas Virbickas). Latvijos TSR užsienio meno muziejus, Ryga, Latvija
 1987 D. Matulaitės ir Š. Šimulyno paroda. Skulptūra, tapyba, piešiniai. Dailės parodų salonas, Vilnius
 1988 Skulptūra. Galerija „Guernseys“, Niujorkas, JAV
 1990 Lietuviškojo meno paroda „Apokalipsė ir tikėjimas“. Marburgo universiteto meno ir kultūros muziejus, Marburgas, Vokietija
 2000 Tradicija ir ateitis. ŠMC, Vilnius
 2001 Skulptūros paroda „Portretas“. Galerija „Arka“, Vilnius
 2001 Keturi dešimtmečiai sode. Vilniaus Jeruzalės meno centras „Jeruzalė“, Vilnius
 2002 Bronzos metamorfozės. LDS Medalių galerija, Vilnius
 2005 Kalėdos. LDS Šv. Jono gatvės galerija, Vilnius
 2006 Vilnius. Mažoji plastika. „Dominik Rostworowski“ galerija, Krokuva, Lenkija
 2006 Vilnius. Mažoji plastika. Liberecų savivaldybės parodų salė, Čekija
 2006 Vilnius. Mažoji plastika. Brno kultūros centro galerija, Čekija
 2007 Vilnius. Mažoji plastika. Latvijos dailininkų sąjungos parodų salė, Ryga, Latvija
 2007 Vilnius. Mažoji plastika. Juodagalvių rūmai, Ryga, Latvija
 2007 Vilnius. Sculpture of small forms 2. LR ambasada Varšuvoje, Lietuvių kultūros centras, Lenkija
 2007 Vilnius. Sculpture of small forms 2. Galerija „Arkad“, Budapeštas, Vengrija

Kūriniai viešose vietose 
 1969 freska „Martynas Mažvydas“/ Vilniaus universiteto Mažvydo salė ir poilsio kambarys/ 300x500
 1969 „Vitražai“/ lydytas spalvotas ir bespalvis stiklas/ Vilniaus universiteto Mažvydo salė ir poilsio kambarys
 1969 lauko freska „Šeima“/ 800x1000/ kolūkio „Luknė“ kultūros namai. Skuodo raj.
 1970 „Šviestuvai“/ kalta geležia/ 50x40x400/ Vilniaus universiteto Mažvydo salė ir poilsio kambarys
 1970 freska „Muzikantai“/ 300x600/ kolūkio „Obelaukė“ kultūros namai“, Biržų raj.
 1971 pano „Dunbajus“/ medis, bronza/200x600/ viešbutis „Dunbajus“. Šiaurės Kaukazas
 1971 skulptūra „Torsas“/ granitas/ h 85/ Medininkų restorano kiemelis. Vilnius
 1972 „Dekoratyvinė sienelė“/ medis/ 250x600/ Vandens ūkio ir melioracijos ministerija. Vilnius
 1973 frizas „Miestai“/ medis/ 80 m²/ TSR pasiuntinybė Zambijoje. Lusaka, Zambija
 1974 „Brangakmenių radimviečių žemėlapis“/ medis, brangakmeniai/ 200x300/ salonas „Spalvotieji akmenys“, Maskva
 1975 „Torsas“/ marmuras/ h 100/ Vilniaus miesto santuokų rūmų interjeras, Vilnius
 1978 vitražas „Kaleidoskopas“ / 25 m²/ Luknė, Skuodo raj.
 1978 skulptūra „Užkeiktas“/ Klaipėdos skulptūrų parkas, granitas/ 160x150x190
 1979 „Plunksna“/ bronza, medis/ h 175/ Alytaus savivaldybės nuosavybė, Alytus
 1980 „Prieš vėją“/ granitas/ h 105/ Birštono savivaldybės parkas, Birštonas
 1980 „Pelėda“/ granitas/ h 50/ Birštono savivaldybės parkas, Birštonas
 1980 „Sparnas“/ granitas/ h 60/ Birštono savivaldybės parkas, Birštonas
 1980 „Žuvis“/ granitas/ 25x35x180/ Birštono savivaldybės parkas, Birštonas
 1983 skulptūra „Sparnai“, Panevėžys, (15 vid. mokykla), bronza, h 700
 1986 „Vaistų gėrimas“/ nikelis/ h 55/ Alytaus savivaldybės nuosavybė, Alytus
 1986 „Barokinė ponia“/ medis/ h 60/ Alytaus savivaldybės nuosavybė, Alytus
 1988 vitražas „Pabaisko mūšis“ I/ 23 m²/ kolūkio „Deltuva“ kultūros namai, Ukmergės raj.
 1989 vitražas „Pabaisko mūšis“ II/ 45 m²/ gamyklos „Vienybė“ kultūros namai/ Ukmergė
 19986 – 1991 skulptūra „Jaunystė“, Alytus, bronza, h 1000
 1992 obeliskas „Veliuonai 700 metų“/ granitas, bronza/ h 300/ Veliuona
 1995 „Du žydintys“, Vilniuje, Filharmoniojoje h 2200
 2000 „Žydintis“, Vilniuje, LR Užsienio reikalų ministerijoje/ medis, granitas

Knygos 

 1986, Ledynų motina. Leidykla „Vaga“.
 1998, Tėvonija. Lietuvos rašytojų sąjungos leidykla.
 1999, Rugiuose po obelim. Lietuvos rašytojų sąjungos leidykla.
 2009, Šarūnas Šimulynas. Kelionė per gyvenimą. Šv. Jono gatvės galerija.
 2020. Šarūnas Šimulynas. „Žvaigždė. Veliuonos žvaigždė“. KILAB studija leidykla
 2021. Šarūnas Šimulynas. „Australija“. KILAB studija leidykla

Kelionė per gyvenimą 

2009 m. Šv. Jono gatvės galerija išleido meno albumą „Šarūnas Šimulynas. Kelionė per gyvenimą“. Albumą sudaro dvi dalys: biografinė ir menotyrinė. Biografinę dalį „Kelionė per gyvenimą“ sudarė menininko žmona R. Šimulynienė. Čia jo gyvenimo istorija pateikiama pasitelkiant Šimulyno laiškus rašytus artimiesiems. Įterpiami bičiulių prisiminimai (J. Janavičius, S. Geda, L. Gutauskas). Tekstas iliustruojamas nuotraukomis iš menininko kelionių albumų bei draugų darytų nuotraukų (fotografai R. Dichavičius, V. Janulis).

Antroji dalis „Šarūno Šimulyno tiesa ir tyla“. Tekstas menotyrininkės Jurgitos Ludavičienės. Pristatomas menininko kūrybinis kelias, suskirstant į: abstrakciją, gamtą, žmogų, formą, medžiagą.
Kiekvienos dalies pradžią iliustruoja Š. Šimulyno eilėraštis, atspindintis tą dalį. Nuotraukas parengė fotografas Kęstutis Stoškus. Knygos dizainas Ulos Šimulynaitės.

Galerija

Nuorodos 
 Įprasminta Š. Šimulyno kelionė per gyvenimą.Aistė Mažutytė.
 Laiko ir asmenybės atspalviai. Šarūno Šimulyno retrospektyva. Kęstutis Šapoka.
 Šešios galerijų dienas: Šarūnas Šimulynas. Aistė Paulina Virbickaitė.
 Š. Šimulyno kelionė per gyvenimą. Birutė Liauškienė.
 Dailininką Š. Šimulyną primins albumas, paroda ir filmas. ELTA
 Kūriniai sulaukė dėmesio. Jurga Petronytė
 Prisimintas skulptorius Š. Šimulynas. Jurga Petronytė
 Vakaras muziejuje priminė dailininką ir rašytoją Š. Šimulyną. Sondra Simanaitienė.
 Banque d’images  Nuėję į paiešką pagal autoriaus pavardę (kairėje pusėje – nom d’artist), įvesti SIMULYNAS. Paspaudę ant pavardės, rasite dešimties kūrinių nuotraukas.
 Vidmanto Martikonio kolekcija „Portretai“
 knygos „Rugiuose prie obelų“ anotacija
 Ketvirtuoju Petro Cvirkos literatūrinės premijos laureatu pripažintas Šarūnas Šimulynas 
 1992 metais Alytuje pastatyta skulptūra „Jaunystė“
 Savam kaime pranašas nebūsi 
 Nematyti paveikslai 
 Outside the city borders 

Lietuvos skulptoriai
Lietuvos rašytojai